First Division Monument står på et torg i President's Park, vest for Det hvite hus og sør for Eisenhower Executive Office Building (EEOB), på hjørnet av 17th Street og State Place, NW. Byggingen av monumentet ble foreslått av Society of First Division, en veteranorganisasjon for US Army's First Division, med den hensikt å minnes innsatsen til de 5 516 soldatene som kjempet i divisjonen og døde i første verdenskrig. Monumentet ble reist i 1924, og navnene til de falne er inngravert på siden av monumentet.